Small living | IDEmøbler
Snyd dig til ekstra kvadratmeter
Kan man have både stue, kontor og soveværelse i ét rum? Ja! Med funktionelle møbler og et par enkle indretningstips er det faktisk slet ikke så svært at lave rummet både hyggeligt og rummeligt.
En sovesofa er et must. Så kan man forvandle sofa til seng på ingen tid, og samtidig rummer den masser af opbevaringsplads. Vores Sly sovesofa fra Innovation Living gør i hvert fald – her kan man gemme sengetøj og dyner under sædet.
Sørg for at inddele rummet i zoner, for eksempel med tæpper. Det giver følelsen af, at der er flere rum i rummet.
Lad de samme farvenuancer og materialer gå igen – det skaber ro og harmoni i rummet, hvilket er vigtigt, når det også er et soveværelse.
Stylisten Lene Schleimanns råd til små rum: "En sovesofa er et oplagt valg til små rum, der skal rumme flere funktioner. Sørg for at lade de samme farver og materialer gå igen - det skaber ro og harmoni, og det er vigtigt, når man også skal sove i rummet. Brug gulvtæpper til at inddele rummet i zoner."